GUVERNUL REPUBLICII MOLDOVA

H O T Ă R Î R E nr. \_\_\_\_\_\_

din \_\_\_\_\_\_\_\_\_\_\_\_\_

Chişinău

 În scopul executării prevederilor art. 131 alin. (2) al Legii nr. 146-XIII din 16 iunie 1994 cu privire la întreprinderea de stat (Monitorul Oficial al Republicii Moldova, 1994, nr.2, art.9), cu modificările și completările ulterioare și a art. 89 alin. (1) al Legii nr. 1134-XIII din 2 aprilie 1997 privind societățile pe acțiuni (republicată în Monitorul Oficial al Republicii Moldova, 2008, nr.1-4, art.1), cu modificările și completările ulterioare, Guvernul

HOTĂRĂŞTE:

 Se aprobă Regulamentul cu privire la modul de selectare a societăților de audit și termenii de referință pentru auditarea situațiilor financiare anuale ale întreprinderilor de stat și societăților pe acțiuni în care cota statului depășește 50% din capitalul social, conform anexei.

**PRIM – MINISTRU Chiril GABURICI**

Contrasemnează:

 Ministrul Finanțelor Anatol ARAPU

Anexă

la Hotărîrea Guvernului

 nr. din 2015

**Regulamentul cu privire la modul de selectare a societăților de audit**

**și termenii de referință pentru auditarea situațiilor financiare anuale ale întreprinderilor de stat și societăților pe acțiuni în care cota statului depășește**

**50% din capitalul social**

**Capitolul I**

**Modul de selectare a societăților de audit**

**Secțiunea 1**

**Dispoziții generale**

1. La concursul de selectare privind auditarea situațiilor financiare anuale ale întreprinderilor de stat și societăților pe acțiuni în care cota statului depășește 50% din capitalul social (în continuare – entități) participă societățile de audit incluse în Lista societăților de audit privind auditarea situațiilor financiare anuale ale întreprinderilor de stat și societăților pe acțiuni în care cota statului depășește 50% din capitalul social, aprobată anual de către Guvern.
2. Societatea de audit care participă la concursul de selectare privind auditarea situațiilor financiare anuale ale entităților, trebuie să întrunească următoarele cerințe speciale privind:
3. modul și termenul de prezentare a scrisorii de înaintare a ofertei;
4. structura ofertei.

**Secțiunea a 2-a**

**Modul de prezentare a scrisorii de înaintare a ofertei**

1. Informația privind lansarea concursului se face publică de către entitate în modul stabilit de legislație.
2. Societatea de audit prezintă scrisoarea de înaintare a ofertei de participare la concurs în termenul indicat de către entitate în informația de lansare. În cazul în care, scrisoarea parvine după termenul indicat, aceasta este respinsă, fără a fi examinată.

**Secțiunea a 3-a**

**Structura ofertei**

1. Oferta de participare la concurs se întocmește pe blancheta cu antet a societății de audit în limba de stat, în două exemplare (unul – pentru entitate, altul – pentru societatea de audit) și conține următoarea informație:
2. denumirea societății de audit, adresa, telefoanele de contact, e-mail, rechizitele bancare;
3. descrierea succintă a activității societății de audit, cu prezentarea experienței auditorilor angajați;
4. numărul misiunilor de audit și tipurile de entități auditate pentru ultima perioadă de gestiune;
5. perioada de efectuare a auditului, cu respectarea termenilor indicați de către entitate;
6. termenul de prezentare a scrisorii către persoanele însărcinate cu guvernanța și către conducere;
7. termenul de prezentare a raportului auditorului;
8. numărul minim al auditorilor care vor efectua auditul obligatoriu al situațiilor financiare anuale;
9. utilizarea, după caz, a activității expertului, ținînd cont de domeniul de activitate al entității;
10. modul de asigurare a riscului de audit conform prevederilor art. 9 al Legii nr. 61-XVI din 16 martie 2007 privind activitatea de audit;
11. onorariul de audit;
12. semnătura conducătorului.

 La ofertă se anexează copia Licenței pentru desfășurarea activității de audit.

**Secțiunea a 4-a**

**Evaluarea și selectarea societăților de audit**

6. Evaluarea și selectarea societăților de audit se efectuează în mod confidențial de către Consiliul de administrație al întreprinderii de stat/Consiliul societății pe acțiuni, ținînd cont de informația expusă în ofertă, luînd în calcul:

1. perioada de efectuare a auditului;
2. termenul de prezentare a scrisorii către persoanele însărcinate cu guvernanța și către conducere;
3. termenul de prezentare a raportului auditorului;
4. numărul minim al auditorilor care vor efectua auditul obligatoriu al situațiilor financiare anuale;
5. onorariul de audit.

7. Cîștigător al concursului este desemnată societatea de audit, selectată în condițiile pct. 6. Entitatea contactează doar societatea de audit cîștigătoare.

8. În cazul societăților pe acțiuni în care cota statului depășește 50% din capitalul social, adunarea generală a acționarilor confirmă societatea de audit pentru efectuarea auditului obligatoriu al situațiilor financiare anuale conform prevederilor art. 50 alin. (3), lit.e) al Legii nr. 1134 – XIII din 2 aprilie 1997 privind societățile pe acțiuni.

**Capitolul II**

**Termenii de referință pentru auditarea situațiilor financiare anuale ale întreprinderilor de stat și societăților pe acțiuni în care cota statului**

**depășește 50% din capitalul social**

**Secțiunea 1**

**Scopul și conținutul termenilor de referință**

 9. Scopul termenilor de referință constă în oferirea informației necesare fondatorului/acționarului privind elaborarea și fundamentarea deciziilor corespunzătoare în urma auditării situațiilor financiare anuale și efectuării analizei informațiilor conținute în situațiile financiare anuale ale entităților.

 10. Termenii de referință includ cerințe privind efectuarea auditului, întocmirea și prezentarea scrisorii către persoanele însărcinate cu guvernanța și către conducere, determinarea indicatorilor de analiză a activității economice și performanță financiară, întocmirea și prezentarea raportului auditorului.

**Secțiunea a 2-a**

**Efectuarea auditului**

 11. Auditul se efectuează conform Standardelor Internaționale de Audit (în continuare – S.I.A.) şi include efectuarea testelor asupra tranzacţiilor şi/sau privind existenţa, proprietatea şi modul de evaluare a elementelor contabile ale entității. Societatea de audit desemnată analizează sistemele contabile şi de control intern astfel, încât să poată stabili dacă acestea sunt potrivite pentru a fi folosite ca bază pentru întocmirea situaţiilor financiare şi dacă entitatea a ținut corect contabilitatea conform cerințelor legislației din domeniu.

 12. Societatea de audit desemnată întocmește contractul de audit/scrisoarea de misiune conform prevederilor art. 7 alin. (3) al Legii nr. 61-XVI din 16 martie 2007 privind activitatea de audit și a S.I.A. 210 „Convenirea asupra termenilor misiunilor de audit”.

 13. Planificarea auditului se efectuează conform prevederilor S.I.A. 300 „Planificarea unui audit al situațiilor financiare” și implică stabilirea strategiei generale de audit și elaborarea planului de audit, ținînd cont de dimensiunea și complexitatea entității, precum și, în dependență de caz, a experienței anterioare în cadrul entității a membrilor echipei misiunii de audit.

 14. Auditul include evaluarea estimărilor semnificative şi a deciziilor conducerii privind întocmirea situaţiilor financiare, pentru a stabili dacă politicile contabile corespund legislației și genului de activitate al entității și dacă sînt aplicate consecvent şi prezentate în mod adecvat.

 15. În procesul efectuării auditului, auditorul trebuie să solicite declarații scrise de la conducerea entității, după caz, de la persoanele însărcinate cu guvernanța conform prevederilor S.I.A. 580 „Declarații scrise”.

 16. Societatea de audit este obligată să garanteze:

1. independența onorariului de audit de evenimentele bazate pe condiționări sau de eventualități neprevăzute conform prevederilor Legii nr. 61-XVI din 16 martie 2007 privind activitatea de audit și a Codului etic al profesioniștilor contabili;
2. respectarea principiului confidențialității informației, obținute în timpul efectuării auditului conform prevederilor art. 13 al Legii nr. 61-XVI din 16 martie 2007 privind activitatea de audit și a Codului etic al profesioniștilor contabili.

**Secțiunea a 3-a**

**Întocmirea și prezentarea scrisorii către persoanele însărcinate**

**cu guvernanța și către conducere**

17. Pînă la emiterea raportului auditorului, societatea de audit adresează o scrisoare în original pe blancheta cu antet în limba de stat conducerii entității și în copie în adresa persoanelor însărcinate cu guvernanța, care include deficiențele pe care auditorul le-a identificat pe parcursul auditului și care, potrivit raționamentului profesional sînt suficient de importante pentru a fi aduse la cunoștință, precum și propuneri de soluționare a acestora.

18. Întocmirea și prezentarea scrisorii către persoanele însărcinate cu guvernanța și către conducere se efectuează conform prevederilor S.I.A. 260 „Comunicarea cu persoanele însărcinate cu guvernanța” și S.I.A. 265 „Comunicarea deficienților în controlul intern către persoanele însărcinate cu guvernanța și către conducere”.

**Secțiunea a 4-a**

**Indicatorii de analiză a activității economice și performanță financiară**

19. Concomitent cu prezentarea scrisorii către persoanele însărcinate cu guvernanța și către conducere, societatea de audit prezintă pentru perioada precedentă și perioada auditată, informația privind analiza indicatorilor economico-financiari, calculați conform formulelor de calcul prezentate în Anexă, cu dezvăluirea impactului acestora asupra activității entității, factorilor care au generat și care reies din modificarea indicatorilor economico-financiari determinați.

 20. Informația privind analiza indicatorilor economico-financiari, calculați conform prevederilor punctului 19 trebuie să conțină și o evaluare privind capacitatea entității de a-și continua activitatea, performanțele obținute în procesul desfășurării activității economico-financiare, cu prezentarea desfășurată a informației comparative pentru perioada precedentă și perioada auditată privind:

 1) valoarea contabilă/nominală a fiecărei grupe de creanțe;

 2) mărimea creanțelor compromise înregistrate și decontate;

 3) costul de intrare/valoarea nominală a fiecărei grupe de investiții;

 4) mărimea veniturilor din investiții sub formă de dobînzi, dividende, etc.;

 5) valoarea nominală a elementelor capitalului propriu;

 6) suma dividendelor calculate (pentru societățile pe acțiuni);

 7) mărimea (cuantumul) dividendelor pe o acțiune (pentru societățile pe acțiuni);

 8) datoriile financiare, comerciale și calculate (valoarea nominală a fiecărei categorii (grupe) de datorii);

 9) suma costurilor îndatorării capitalizate;

 10) suma costurilor îndatorării recunoscute drept cheltuieli curente;

 11) suma datoriilor aferente dobînzilor neachitate în termenele stabilite.

21. Informația privind analiza indicatorilor economico-financiari și evaluarea privind capacitatea entității se întocmește în limba de stat pe blancheta cu antet a societății de audit, se semnează de către auditorul care semnează raportul auditorului și se prezintă în original conducerii entității și în copie, persoanelor însărcinate cu guvernanța.

**Secțiunea a 7-a**

**Întocmirea și prezentarea raportului auditorului**

22. Pe baza rezultatelor auditului, se întocmește raportul auditorului în limba de stat pe blancheta cu antet a societății de audit și se prezintă în original conducerii entității și în copie, persoanelor însărcinate cu guvernanța, în termenele stabilite în contractul de audit/scrisoarea de misiune.

23. Întocmirea și prezentarea raportului auditorului se efectuează conform prevederilor art. 8 al Legii nr. 61-XVI din 16 martie 2007 privind activitatea de audit, precum și în dependență de caz, conform prevederilor S.I.A. 700 „Formarea unei opinii și raportarea cu privire la situațiile financiare”, S.I.A. 705 „Modificări ale opiniei raportului auditorului independent”, S.I.A. 706 „Paragrafele de observații și paragrafele explicative din raportul auditorului independent”.

Anexă

la Regulamentul cu privire la modul de selectare a societăților

 de audit și termenii de referință pentru auditarea situațiilor financiare

anuale ale întreprinderilor de stat și societăților pe acțiuni în care

cota statului depășește 50% din capitalul social

**Formulele de calcul a indicatorilor economico-financiari**

|  |  |  |
| --- | --- | --- |
| **Nr.****d/o** | **Indicatori** | **Formula de calcul** |
| 1 | 1. Rata activelor imobilizate (rata imobilizărilor )
 | *Total active imobilizate/* *Total active* | r.130(b1) */*r. 310(b) |
| 2 | Rata activelor circulante | *Total active circulante/* *Total active* | r.300 (b) */* r.310 (b)  |
| 3 | 1. Rata creanţelor în valoarea totală a activelor
 | *Total creanţe /* *Total active* | (r.100+r.190+r.200+r.210+ +r.220+r.230+r.240)(b) */* r.310(b) |
| 4 | 1. Rata creanţelor curente în valoarea activelor circulante
 |  *Total creanţe curente /* *Total active circulante* | (r.190+ r.200+ r.210+ r.220+ r.230+ +r.240)(b) */* r.300(b) |
| 5 | 1. Rata stabilităţii financiare
 | *(Total capital propriu+ total datorii pe termen lung) / Total pasive*  | ( r.390 + r.440)(b) / r.590(b) |
| 6 | 1. Rata autonomiei globale (Coeficientul de autonomie)
 | *Total capital propriu/* *Total pasive* | r.390(b) / r.590(b) |
| 7 | 1. Rata datoriilor curente
 | *Total datorii curente/**Total datorii* | r.580(b) / ( r.440 + r.580 )(b) |
| 8 | 1. Rata datoriilor totale sau rata de îndatorare totală (coeficientul de atragere a surselor împrumutate)
 | *(Total datorii pe termen lung+Total datorii curente ) / Total pasive* | ( r.440 + r.580)(b) / r.590(b) |
| 9 | 1. Fondul de rulment net
 |  |  |
| *Total active circulante - Total datorii curente* | (r.300 - r.580)(b) |
| 10 | 1. Lichiditatea curentă
 | *Total active circulante/* *Total datorii curente* | r.300(b) / r.580(b) |
| 11 | 1. Numărul de rotaţii ale creanţelor curente
 | *Venituri din vînzări/* *Valoarea medie a creanţelor curente totale*  | r.010 (spp2) /[(r.190+r.200+r.210+r.220+r.230+r.240)col.4(b)+ (r.190+r.200+r.210+r.220+r.230+r.240)col.5(b)] / 2 |
| 12 | Coeficientul de rotaţie al datoriilor curente | *Venituri din vînzări/ Valoarea medie a datoriilor curente*  | r.010(spp) / [(r.580col.4 + r.580col.5)(b) / 2] |
| 13 | 1. Perioada de achitare a datoriilor curente
 | *Numărul zilelor în perioada de gestiune(360)/**coeficientul de rotaţie al datoriilor curente* | 360/r.010(spp) / [(r.580col.4 + +r.580col.5)(b) / 2] |
| 14 | 1. Rata de acoperire a datoriilor cu numerar
 | *Fluxul net de numerar din activitatea operaţională/**Total datorii pe termen lung+Total datorii pe termen scurt* | r.080 (sfn) /(r.440 + r.580)(b) |
| 15 | Rata solvabilităţii generale | *Total pasive/**Total datorii*  | r.590(b) / (r.440+r.580)(b) |
| 16 | 1. Rentabilitatea veniturilor din vînzări
 | *Profit brut(pierdere brută)* х *100%/**Venituri din vînzări* | r.030 (spp) х 100% /r.010(spp) |
| 17 | 1. Rentabilitatea activelor (economică)
 | *Profit (pierdere) pînă la impozitare (sau profit net (pierdere netă a perioadei de gestiune))* х *100% /**Valoarea medie a activelor totale*  | [r.100(spp) (sau r.120(spp)] х 100% /[(r.310 col.4+ r.310 col.5)(b) / 2] |
| 18 | 1. Rentabilitatea capitalului propriu (financiară)
 | *[Profit net (pierdere netă) al perioadei de gestiune (sau profit (pierdere) pînă la impozitare)]* х *100% /* *Valoarea medie a capitalului propriu* | [r.120(spp) (sau r.100(spp)] х 100% /[(r.390col.4 +r.390 col.5)(b) / 2] |
| 19 | Rata generală de acoperire a capitalului propriu (rata pîrghiei financiare) | *Total pasive/* *Total capital propriu* | r.590 (b) / r.390 (b) |
| 20 | Coeficientul corelaţiei între sursele împrumutate şi sursele proprii | *Total datorii/**Total capital propriu* | (r.440+r.580)(b) / r.390(b) |
| 21 | Durata de colectare a creanţelor curente | *Valoarea medie a creanţelor curente* х *360 zile/**Venituri din vînzări* | [(r.190+r.200+r.210+r.220+r.230+r.240 col.4+ (r.190+r.200+r.210+r.220+r.230+r.240) col.5] (b)) / 2] х 360 /r.010 (spp) |
| 22 | Numărul de rotaţii ale activelor | *Venituri din vînzări /* *Valoarea medie a activelor* | r.010 (spp) /[(r. 310 col.4+r. 310 col.5)(b) / 2] |

**Notă:** 1 bilanț – (b)

 2 situația de profit și pierdere – (spp)

 3 situația fluxurilor de numerar – (sfn)